OpenLLM-France/wikimedia huggingface dataset:
# Filipinetako hizkuntzak

Filipinetan 170 hizkuntza inguru mintzatzen dira, ia denak austronesiar familiakoak. Hizkuntza horietatik guztietatik bi bakarrik dira ofizialak, uhartedi osoan erabiliak: tagaloa eta ingelesa. Gutxienez, hamar nagusitzat hartzen dira eta gutxienez zortzi, koofizialtzat.
Hizkuntza aniztasunarekin batera, Filipinak alfabetizazio tasa handienetakoa du Asia Ekialdean eta Pazifiko aldean: 10 urtetik gorako biztanleriaren % 90 irakurtzeko eta idazteko gai da. Filipinarrak, oro har, elebidunak dira.
Aspaldi, gaztelania nahiko hedatuta zegoen uhartedian, Espainiar Inperioaren zati baitzen. Hala ere, estimazioen arabera, biztanleriaren % 10ek hitz egiten zuen, batez ere espainiar kolonoek eta filipinar landuek. Egun, gaztelania ia galduta dago, ingelesaren mesedetan, eta 2 milioi filipinarrek baino ez dute mintzatzen. Chavacanoak (gaztelaniaren eta bertako hizkuntzen arteko kreolerak) bizirik dirau ordea, batez ere Zamboangan.

## Hizkuntzak

Hauek dira Filipinetako 18 hizkuntza mintzatuenak:

## Kanpo estekak

* Datuak: Q1066778
* Multimedia: Languages of the Philippines / Q1066778
# Filipinetako plaka

Filipinetako plaka, Ozeano Bareaan dagoen plaka tektoniko ozeaniko bat da. Filipinak uharteetatik ekialdera dago. Ekialdean, Pazifikoko plakarekiko muga konbergentea eratzen du, eta Marianetako itsas hobian subduzitzen da. Honako plaka hauek ditu mugakide:
* Mendebaldean, Eurasiako plaka
* Iparraldean, Ipar Amerikako plaka eta, beharbada, Amuriako plaka
* Hegoaldean, zati batean, Australiako plaka
* Ekialdean, Pazifikoko plaka
* Iparrekialdean, Okhotskeko plaka.
Izu penintsula, Filipinetako plakaren iparraldereneko zatian dago. Filipinetako plaka, Amuriakoa eta Okhotskekoa, Japoniako mendirik ezagunena den Fuji mendian elkartzen dira.

## Kanpo estekak

* Datuak: Q339748
* Multimedia: Philippine tectonic plate / Q339748
# Filipinetako geografia

Filipinak hego-ekialdeko Asiako estatua da. 7.641 uhartez osaturik badago ere, horietako hamaikak egiten dute herrialdearen hedadura osoaren % 94. 300.000 kilometro koadroko eremua hartzen du, eta munduko uharte-estatu handienetan bosgarrena da.

## Uharteak

Filipinetako uharteak hiru multzo edo azpi-uharteditan banatzen dira (ipar-hego): Luzon, Bisayak eta Mindanao.
| Uhartea | Eremua (km²) | Multzoa | Uhartedia |
| Luzon | 109.965 | Luzon | |
| Mindanao | 97.530 | Mindanao | |
| Negros | 13.074 | Bisayak | |
| Samar | 12.849 | Bisayak | |
| Palawan | 12.189 | Bisayak | |
| Panay | 11.514 | Bisayak | |
| Mindoro | 10.572 | Luzon | |
| Leyte | 7.368 | Bisayak | |
| Cebu | 4.468 | Bisayak | |
| Bohol | 3.821 | Bisayak | |
| Masbate | 3.238 | Luzon | |
| Catanduanes | 1.523 | Luzon | |
| Basilán | 1.265 | Mindanao | |
| Marinduque | 920 | Luzon | |
| Busuanga | 890 | Luzon | Calamianes |
| Joló | 869 | Mindanao | |
| Dinagat | 769 | Mindanao | |
| Taules | 686 | Luzon | |
| Polillo | 629 | Luzon | |
| Guimarás | 605 | Bisayak | |
| Bilirán | 555 | Bisayak | |
| Sibuyan | 449 | Luzon | |
| Siargao | 437 | Mindanao | |
| Burias | 424 | Luzon | |
| Culión | 389 | Luzon | Calamianes |
| Siquijor | 338 | Bisayak | |
| Ticao | 334 | Luzon | |
| Camiguín | 238 | Mindanao | |
| Quelosuyo | 130 | Luzon | |
| Bucas Gran | 128 | Mindanao | |
| Romblón | 112 | Luzon | |
| Linapacan | 103 | Luzon | Calamianes |
| Corón | 71 | Luzon | Calamianes |
| Batán | 35 | Luzon | Batanes |
| Boracay | 10 | Bisayak | Mendebaldeko Bisayak |

## Erliebea

Uharte gehienak, sumendi jatorrikoak, menditsuak dira eta oihan tropikalez estalirik daude. Tontorrik garaiena Apo mendia da (2.954 metro), Mindanaon. Sumendi ugari aktiboak dira, Pinatubo ezaguna adibidez.

## Klima

Klima tropikala da, beroa eta hezea eta. Urteko batez besteko tenperatura 26,5 °C-koa da. Filipinarrek hiru urtaro bereizten dituzte: Tag-init edo Tag-araw (uda, martxotik maiatzera), Tag-ulan (urtaro euritsua, ekainetik azarora) eta Tag-lamig (urtaro hotza, abendutik otsailera). Tifoiek sarritan astintzen dute uhartedia, urtean hogei inguruk.

## Landaredia eta fauna

Filipinen hegoaldean Wallace Lerroa igarotzen da, Insulindian zehar Asia eta Australia banatzen dituen alegiazko lerroa. Fauna eta, hein txikiago batean, flora desberdinak dira lerroaren bi aldeetan, nahiz eta geografia aldetik hurbil egon eta antzeko klima eduki, historia ebolutibo desberdina erakutsiz. Lerroa Bali eta Lombok uharteen artean igarotzen da Java ekialdean, Borneo eta Sulawesi artean gero eta azkenik Filipinetako hegoaldetik.

## Erreferentziak

* ↑ Namria discovers 400 to 500 new islands in PHL archipelago. gmanetwork.com (Noiz kontsultatua: 2020-12-27).
* ↑ Philippines: Urban Agglomerations. citypopulation.de (Noiz kontsultatua: 2020-12-26).

## Kanpo estekak

* Datuak: Q1418238
* Multimedia: Geography of the Philippines / Q1418238
# Filipo Arabiarra

Filipo Arabiarra (latinez: Marcus Iulius Philippus; 204 – 249) erromatar enperadorea izan zen, 244tik hil zen arte. Arabiar goitizena jaso zuen haren familiaren jatorriarengatik.

## Estreinako urteak

Gutxi dakigu Filiporen estreinako urteei buruz. Shahba hirian jaio zen, Damaskoren hegoaldean, Siria probintzian. Aitaren izena Julio Marino izan zen; amarena ezezaguna da. Anaiaren bat Pretoriar Guardian aritu zen Gordiano III.aren agintaldian. Filipo Marcia Otacilia Severarekin ezkondu zen eta biek Marcus Julius Severus Philippus izeneko semea izan zuten.

## Boterea eskuratzen

243an, Gordiano III.aren partiarren kontrako kanpainan, Timesiteo, Pretoriar Guardiako prefektua hil zen. Heriotzaren kausak ezezagun dirau. Prisko anaiaren ekimenez, Filipo pretoriarren buru bilakatu zen. Honela, bi anaiek enperadorea bere kasa erabili nahi zuten, eta lortuz gero Inperioko benetako kontrola izanen zuketen.
Porrot militar baten ostean, Gordiano III.a ere hil zen, hura ere egoera ezezagunetan. Filipori leporatu zioten heriotza hori, baina enperadore aldarrikatu zuten. Aurreko usurpatzaileek egindako hutsegiteak ez errepikatzearren, Filipo berehala itzuli zen Erromara, Senatuaren onespena jasotzera. Anaia ekialdean utzi zuen, egundoko boterearekin horko probintzien gainean. Erroman Augusto titulua eman zioten eta semea oinordeko izendatu zuten.

## Boterean

Filiporen agintaldia germaniarren inbasio berriekin batera hasi zen. Panonia eta Mesia probintzietan sartu ziren. 248an garaitu ahal izan zituen azkenean Filipok. Baina gerrako harrapakin urria zela kausa, legioak matxinatu ziren. Legioek Pakatiano aldarrikatu zuten enperadore. Matxinada suntsitutakoan, Filipok Dezio izendatu zuen probintziako gobernari.
Baina Pakatianorena ez zen arrisku bakarra. Ekialdean Iotapiano ere matxinatu zen, Priskok, Filiporen anaiak, zeraman politika zela eta. Izan ere, zergak handitu zituen. Beste bi matxinada ere sortu ziren, baina arrakastarik gabekoak.
248ko apirilean, Erromako milagarren urteurrena ospatu zen, Romulok hiria K.a. 753an fundatu baitzuen. Ospakizun ederrak izan ziren, iturrien arabera. Jokoak eta antzezlanak hiria zehar hedatu ziren. Asinio Kuadratok Milurteko historia idatzi zuen urteurrenerako prestatuta.
Ospakizunak ospakizun, nahigabea zabaldu zen legioen artean. 249ko udaberrian Mesiako gobernaria, Dezio, enperadore aldarrikatu zuten horko legioek. Deziok berehala jo zuen Erromara. Bi armaden arteko borrokan Filipo hil zen. Dezioren garaipenaren berri Erromara ailegatutakoan, Filiporen 11 urteko semea ere hil zuten.

## Kanpo estekak

* Datuak: Q1817
* Multimedia: Philippus Arabus / Q1817
# Filipinetako kapitaintza nagusia

Filipinetako kapitaintza nagusia (gazteleraz Capitanía General de las Filipinas) 1565ean Espainiak bere Asia eta Ozeaniako koloniak kudeatzeko sorturiko barruti administratiboa izan zen. Barnean Filipinak uhartedia ez ezik Palau, Guam, Marianak, Karolinak eta Mikronesiako zenbait uharte ere zituen.
Espainiar-amerikar gerraren ondorioz desagertu zen: Guam eta Filipinak Estatu Batuen eskuetara pasa ziren eta 1899an Palau, Marianak eta Karolinak Alemaniari salduak izan ziren.

## Banaketa administratiboa

XIX. mendearen erdian honako probintziatan banaturik zegoen:
* Luzón uhartea: Tondo, Bulacán, Pampanga, Zambales, Bataan, Écija Berria, La Unión, Cavite, Laguna, Batangas, Pangasinan, Ipar Ilocos, Hego Ilocos, Tayabas, Abra, Cagayán, Bizkaia Berria, Albay, Ipar Camarines, Hego Camarines.
* Mindoro uharteak, Marinduque, Luban eta Ilin: Mindoro.
* Batanes uharteak: Batanes.
* Panay uhartea: Cápiz, Iloilo, Antique.
* Negros uhartea: Negros.
* Samar uhartea: Samar.
* Leyte uhartea: Leyte.
* Calamianes uharteak: Calamianes.
* Cebu uhartea: Cebu.
* Mindanao uhartea: Caraga, Misamis, Zamboanga, Gipuzkoa Berria
* Marianak: Marianak.

## Erreferentziak

* ↑ Montero y Vidal, José. Historia general de Filipinas, desde el descubrimiento de dichas islas hasta nuestros días. Madril, 1887-1892

## Kanpo estekak

* Datuak: Q2721139
* Multimedia: Captaincy General of the Philippines / Q2721139
# Filipo I.a Filadelfo

Filipo I.a Epifanes Filadelfo (antzinako grezieraz: Φίλιππος Ἐπιφανής Φιλάδελφος), Seleukotar Inperiokoa, Siriako errege izan zen K.a. 95 eta K.a. 83 bitartean. Antioko VIII.a Griforen laugarren semea zen. Errege diadema, K.a. 95ean hartu zuen, bere anaia nagusi, edo ziur asko bikia zen Antioko XI.a Epifanesekin batera, seme guztietan nagusiena zen Seleuko VI.a Epifanes, bere lehengusu Antioko X.a Eusebiok hil ondoren. Antiokian finkatzea lortu zuen K.a. 92 ondorengo uneren batean, bere anaia Antioko X.a Eusebiori hartu ziona. Bere beste anaia Demetrio III.a Eukariosen erasoak jasan zituen, K.a. 83an, Tigranes II.a Handia Armeniakoak kanporatu zuen arte, Siria, urte horretan edo zertxobait lehenxeago konkistatu zuen erregea. Une horretan, Filipo I.a Filadelfo historiatik desagertzen da, baina ondorengo txanponek, bere irudia daramate, eta erromatar autoritateek egin zituzten.
* Datuak: Q263489
* Multimedia: Philip I Philadelphus / Q263489
# Forest (Ohio)

Forest Ohioko herri bat da. Hardin konderrian kokatua dago. 2010ean 1.461 biztanle zituen, 4,16 kilometro koadrotan banatuta.

## Ikus, gainera

* Hardin konderria

## Kanpo estekak

* Datuak: Q2668796
* Multimedia: Forest, Ohio / Q2668796
# Forest (Virginia)

Forest Ameriketako Estatu Batuetako erroldak esleitutako leku bat da. Bedford konderrian dago, Virginia estatuan. 11.709 biztanle ditu, 35,900229 kilometro koadroko azaleran banatuta.

## Ikus, gainera

* Bedford konderria

## Kanpo estekak

* Datuak: Q1374602
# Forest City (Pennsylvania)

Forest City Pennsylvaniako borough bat da. Susquehanna konderrian kokatua dago. 2010ean 1.911 biztanle zituen, 2,37 kilometro koadrotan banatuta.

## Ikus, gainera

* Susquehanna konderria

## Kanpo estekak

* Datuak: Q1133258
* Multimedia: Forest City, Pennsylvania / Q1133258
# Forest City (Illinois)

Forest City Illinoiseko herri bat da. Mason konderrian kokatua dago. 2010ean 246 biztanle zituen, 1,35 kilometro koadrotan banatuta.

## Ikus, gainera

* Mason konderria

## Kanpo estekak

* Datuak: Q2237542
# Forest City (Ipar Carolina)

Forest City Ipar Carolinako herri bat da. Rutherford konderrian kokatua dago. 2010ean 7.476 biztanle zituen, 21,60 kilometro koadrotan banatuta.

## Ikus, gainera

* Rutherford konderria

## Kanpo estekak

* Datuak: Q2027204
* Multimedia: Forest City, North Carolina / Q2027204
# Forest (Wisconsin)

Forest Ameriketako Estatu Batuetako inkorporatutako herri bat da. St. Croix konderrian kokatuta dago, Wisconsin estatuan. 638 biztanle ditu, 37,2 kilometro koadroko azaleran banatuta.

## Ikus, gainera

* St. Croix konderrian

## Kanpo estekak

* Datuak: Q5468774
# Forest Acres (Hego Carolina)

Forest Acres Ameriketako Estatu Batuetako hiri bat da. Richland konderrian dago, Hego Carolina estatuan. 10.617 biztanle ditu, 12,865286 kilometro koadroko azaleran banatuta.

## Ikus, gainera

* Richland konderria

## Kanpo estekak

* Datuak: Q2753854
* Multimedia: Forest Acres, South Carolina / Q2753854
# Forest City (Florida)

Forest City Ameriketako Estatu Batuetako erroldak esleitutako leku bat da. Seminole konderrian dago, Florida estatuan. 14.623 biztanle ditu, 12,769224 kilometro koadroko azaleran banatuta.

## Ikus, gainera

* Seminole konderria

## Kanpo estekak

* Datuak: Q2301375
# Forest City (Iowa)

Forest City Iowako hiri bat da. Hancock konderrian kokatua dago. 2010ean 4.151 biztanle zituen, 12,02 kilometro koadrotan banatuta.

## Ikus, gainera

* Hancock konderria

## Kanpo estekak

* Datuak: Q1913741
* Multimedia: Forest City, Iowa / Q1913741
# Forest (System of a Down)

Forest (euskaraz Basoa) 2001ean System of a Down musika taldeak Toxicity diskoaren barnean kaleratu zuen abesti bat da.

## Kanpo estekak

* Forest abestia entzungai (Ingelesez)
* Datuak: Q12257910
# First Lego League

First Lego League 1998tik aurrera mundu mailan egiten den errobotika, zientzi eta teknologia lehiaketa da. FIRST Lego Leaguen parte hartzen duten gazte taldeek (10 eta 16 urte bitarteako neska mutilak) proiektu zientifiko bat eta errobotaren inguruko proiektu tekniko bat garatu beharra dauzkate eta bi horiek epaimahaiaren aurrean defendatu.
2009an ospatu zen Bartzelonan lehen aldiz Estatu espainiar mailako FLL jaialdia. Lehen edizio horretatik aurrera Euskadikoa eta Nafarroakoa taldeek parte hartu dute. Gainera, 2010ean Estatu mailako txapelketa Bilbon izan zen eta 2011an Iruñea ondoko Noainen.
2018an Euskadiko First Lego Leagueko egoitza aldatu egin zen eta Euskaltelen egoitzatik Europa batzar zentrora (Gasteizen) mugitu zen .

## Ikus, gainera

* Mindstorms-ei buruz ala FLL jaialdiari buruz gehiago jakin nahi izanez gero:
* Lego Mindstorms

## Kanpo estekak

* First Lego League Euskadi
* First Lego League España
* Datuak: Q445067
* Multimedia: FIRST Lego League / Q445067
# First Man (filma)

First Man 2018ko Damien Chazelle estatubatuar zinema zuzendariak zuzendutako biografia film bat da. James R. Hansen idazlearen First Man: The Life of Neil A. Armstrong liburuan oinarritzen da. Ryan Gosling, Claire Foy, Corey Stoll, Kyle Chandler, Jason Clarke, Shea Whigham eta Christopher Abbott aktoreek antzeztu zuten.
Veneziako Mostran estreinatu zen 2018ko abuztuaren 29an.

## Argumentua

Oharra: Atal honek istorio osoa edo amaiera argitzen du.
Apollo 11ren istorioa kontatzen du filmak. Nola ilargiratu zuen NASAk Neil Armstrong, eta zer sakrifizio eta prezio ordaindu behar izan zuten hainbatek.

## Aktoreak

* Ryan Gosling: Neil Armstrong
* Claire Foy: Janet Shearon
* Corey Stoll: Buzz Aldrin
* Kyle Chandler: Deke Slayton
* Jason Clarke: Ed White
* Shea Whigham: Gus Grissom
* Christopher Abbott: David Scott
* Brian d'Arcy James: Joseph A. Walker
* Pablo Schreiber: Jim Lovell
* Patrick Fugit: Elliot See
* Cory Michael Smith: Roger B. Chaffee
* Skyler Bible: Richard F. Gordon Jr.
* Lukas Haas: Michael Collins
* J.D. Evermore: Christopher C. Kraft Jr.
* John David Whalen: John Glenn
* Ben Owen: John Hodge
* Ethan Embry: Pete Conrad
* Ciarán Hinds

## Erreferentziak

* ↑ «Venice Fest Lineup Includes Coens, Luca Guadagnino and Alfonso Cuaron» The Hollywood Reporter 2018-7-25.
* ↑ «FIRST MAN» Donostiako Zinemaldia.

## Kanpo estekak

* IMDBko fitxa irakurgai (Ingelesez)
* Datuak: Q42708010
* Multimedia: First Man / Q42708010
# First Mesa (Arizona)

First Mesa Ameriketako Estatu Batuetako erroldak esleitutako leku bat da. Navajo konderrian kokatuta dago, Arizona estatuan. 1.352 biztanle ditu, 40,780519 kilometro koadroko azaleran banatuta.

## Ikus, gainera

* Navajo konderria

## Kanpo estekak

* Datuak: Q1419490
* Multimedia: First Mesa, Arizona / Q1419490
# First Reformed

First Reformed (euskaraz Lehen Erreformatua), 2017ko Paul Schrader estatubatuar zinema zuzendari eta gidoigileak zuzendu eta idatzitako drama film bat da. Ethan Hawke, Amanda Seyfried eta Cedric Kyles aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
AEB, New Yorkeko estatua. Ernst Toller (Ethan Hawke) Snowbridge udalerriko Lehen Erreformaren Elizako erreberendoa da. Behinola, Michael Mensana (Philip Ettinger) ingurumen ekintzailea eta haren emazte haurduna Mary (Amanda Seyfried) ezagutu eta piskanaka erreberendoaren pentsakera erradikalizaten joango da. Iraganean Toller militar kapelaua izan zen eta bere sema Irakeko Gerran hila izanaren atsekabeaz bizi da.

## Aktoreak

* Ethan Hawke: Ernst Toller Artzaina
* Amanda Seyfried: Mary Mensana
* Cedric Kyles: Joel Jeffers Artzaina
* Victoria Hill: Esther
* Philip Ettinger: Michael Mensana
* Michael Gaston: Edward Balq
* Bill Hoag: John Elder

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q28956599
* Multimedia: First Reformed / Q28956599
# Firth (Idaho)

Firth Idahoko hiri bat da. Bingham konderrian kokatua dago. 2010ean 477 biztanle zituen, 13,97 kilometro koadrotan banatuta.

## Ikus, gainera

* Bingham konderria

## Kanpo estekak

* Datuak: Q931132
* Multimedia: Firth, Idaho / Q931132
# Firthcliffe (New York)

Firthcliffe Ameriketako Estatu Batuetako erroldak esleitutako leku bat da. Orange konderrian dago, New York estatuan. 5.022 biztanle ditu, 7,769897 kilometro koadroko azaleran banatuta.

## Ikus, gainera

* Orange konderria

## Kanpo estekak

* Datuak: Q3461982
# Firth (Nebraska)

Firth Nebraskako herri bat da. Lancaster konderrian kokatua dago. 2010ean 590 biztanle zituen, 0,73 kilometro koadrotan banatuta.

## Ikus, gainera

* Lancaster konderria

## Kanpo estekak

* Datuak: Q2534956
* Multimedia: Firth, Nebraska / Q2534956
# Firth (Orkadak)

Firth, Eskoziako Orkadak uharteetan dagoen parrokia zibil bat da, Mainland uhartean.

## Kanpo estekak

* Datuak: Q5454293
* Multimedia: Firth, Orkney Islands / Q5454293
# Firth (Shetland)

Firth, Eskoziako Shetland uhartediko herri bat da, Mainland uhartean.

## Kanpo estekak

* Datuak: Q5454295
* Multimedia: Firth, Shetland Islands / Q5454295
# Firth of Lorn

Firth of Lorn (Eskoziako gaeleraz: An Linne Latharnach) Eskoziako mendebaldeko kostaldean dagoen fiordo itxurako estuario bat da. Argyll eta Bute eremuan dago. Ipar-mendebaldean Mull uhartea du eta hego-ekialdean Jura eta Slate uharteak, eta Eskoziako mendebaldeko lur-lehorreko kostaldean Oban hiria.
5-10 kilometro arteko zabalera eta 25 kilometroko luzera ditu.

## Kanpo estekak

* Datuak: Q1444742
* Multimedia: Firth of Lorn / Q1444742
# Fordwich

Fordwich, Ingalaterrako hego-ekialdean dagoen herrixka bat da, Kent konderrian.
2011n 30 biztanle zituen.
* Datuak: Q2177468
* Multimedia: Fordwich / Q2177468
# Fordyce (Arkansas)

Fordyce Arkansasko hiri bat da. Dallas konderrian kokatua dago. 2010ean 4.300 biztanle zituen, 17 kilometro koadrotan banatuta.

## Ikus, gainera

* Dallas konderria

## Kanpo estekak

* Datuak: Q80098
* Multimedia: Fordyce, Arkansas / Q80098
# Fordongianus

Fordongianus Oristanoko (Sardinia, Italia) udalerria da.

## Kanpo estekak

* Datuak: Q385692
* Multimedia: Fordongianus / Q385692
# Fordville (Ipar Dakota)

Fordville Ipar Dakotako hiri bat da. Walsh konderrian kokatua dago. 2010ean 212 biztanle zituen, 2,61 kilometro koadrotan banatuta.

## Ikus, gainera

* Walsh konderria

## Kanpo estekak

* Datuak: Q969824
* Multimedia: Fordville, North Dakota / Q969824
# Fordyce (Aberdeenshire)

Fordyce, Eskoziako herri bat da, Aberdeenshire eremu administratiboan.

## Kanpo estekak

* Datuak: Q5468112
* Multimedia: Fordyce, Aberdeenshire / Q5468112
# Fordoche (Louisiana)

Fordoche Louisianaeko herri bat da. Pointe Coupee parrokian kokatua dago. 2010ean 928 biztanle zituen, 6,30 kilometro koadrotan banatuta.

## Ikus, gainera

* Pointe Coupee parrokia

## Kanpo estekak

* Datuak: Q2260179
* Multimedia: Fordoche, Louisiana / Q2260179
# Fords Prairie (Washington)

Fords Prairie Ameriketako Estatu Batuetako erroldak esleitutako leku bat da. Lewis konderrian dago, Washington estatuan. 2.234 biztanle ditu, 9,905383 kilometro koadroko azaleran banatuta.

## Ikus, gainera

* Lewis konderria

## Kanpo estekak

* Datuak: Q1503498
# Fordsville (Kentucky)

Fordsville Kentuckyko hiri bat da. Ohio konderrian kokatua dago. 2010ean 524 biztanle zituen, 1,16 kilometro koadrotan banatuta.

## Ikus, gainera

* Ohio konderria

## Kanpo estekak

* Datuak: Q3180964
# Fordoun

Fordoun, Eskoziako gaeleraz: Fordun, Eskoziako parrokia eta herri bat da, Aberdeenshire eremu administratiboan.

## Kanpo estekak

* Datuak: Q5468100
* Multimedia: Fordoun / Q5468100
# Europako Skyrunnig Txapelketa

Europako Skyrunnig Txapelketa Europako mendi-lasterketen txapelketa da. Bi urtean behin jokatzen da eta hiru kategoria ditu: Kilometro bertikala, SkyRace, eta Ultra SkyMarathon.
2011an Oihana Kortazar lasterkari euskaldunak irabazi zuen SkyRace lehiaketa eta 2017an Aritz Egeak. Bestalde SkyRace txapelketak Euskal Herrian ere jokatu izan dira, Zegaman (2008 eta 2015) eta Zeanurin (2017)

## Ekitaldiak

| Urtea | SkyRace | Vertical kilometer | Ultra SkyMarathon |
| 2007 | Poschiavo | ez | ez |
| 2008 | Zegama | ez | ez |
| 2009 | Canazei | Alba di Canazei | ez |
| 2011 | Poschiavo | Valencia | ez |
| 2013 | Canazei | Canazei | Vicenza |
| 2015 | Zegama | Chamonix | Val-d'Isère |
| 2017 | Zeanuri | Limone sul Garda | Val-d'Isère |

## Palmaresa

| Urtea | SkyRace | Vertical Kilometer | Ultra SkyMarathon |
| 2007 | G: Marco De Gasperi E: Pierangela Baronchelli | ez | ez |
| 2008 | G: Kílian Jornet E: Corinne Favre | ez | ez |
| 2009 | G: Raúl García E: Antonella Confortola | G: Urban Zemmer E: Antonella Confortola | ez |
| 2011 | G: Robert Krupicka E: Oihana Kortazar | G: Urban Zemmer E: Laura Orgué | ez |
| 2013 | G: Kílian Jornet E: Emelie Forsberg | G: Kílian Jornet E: Antonella Confortola | G: K. Jornet, Luis Hernando E: Emelie Forsberg |
| 2015 | G: Tadei Pivk E: Azara Garcia | G: François Gonon E: Paula Cabreiz | G: Luis A. Hernando E: Emelie Forsberg |
| 2017 | G: Aritz Egea E: Ingrid Mutter | G: Philip Goetsch E: Christel Dewalle | G: Luis A. Hernando E: Ragna Debats |
* (G) gizonezkoak eta (E) Emakumezkoak

## Erreferentziak

* ↑ Oihana Kortazar elgetarra, Europako txapeldun berria. (Noiz kontsultatua: 2018-01-13).
* ↑ Aritz Egeak Europako mendi lasterketa txapelketa irabazi du. (Noiz kontsultatua: 2018-01-13).

## Kanpo estekak

* (Ingelesez) Nazioarteko Skyrunnig Federazioaren webgune ofiziala
* Datuak: Q47289823
# Europako Quidditch Kopa

Europako Quidditch Kopa :
| Datu orokorrak ||
| Eremua | Europa |
| Antolatzailea | Quidditch Europe |
| Sorrera | 2012 |
| Jokatutako edizioak | 8 |
| Ohorezko kuadroa ||
| Txapelduna | Werewolves of London (2022) |
| Bigarrena | DNA Quidditch |
| Hirugarrena | Titans Paris |
| Datu estatistikoak ||
| Parte hartzaileak | 32 |
| Partidu kopurua | 112 |
| Garaipen gehien | Titans Paris (4) |
Europako Quidditch Kopa Europa mailan jokatzen den quidditch txapelketa nagusia da.

## Palmaresa

| Urtea | Egoitza | Txapelduna | Emaitza | Finalista | Hirugarrena | Euskaldunak |
| 2012 | Lesparre-Médoc | Paris Phénix | 50*-20 | Paris Frog | Milano Meneghins |
| 2014 | Brusela | Oxford Radcliffe Chimeras | 100*-30 | Paris Phénix | Brussels Qwaffles |
| 2015 | Oxford | Paris Titans | 150*-80 | Oxford Radcliffe Chimeras | Southampton QC1 Nottingham Nightmares |
| 2016 | Gallipoli | Paris Titans | 120*-60 | Deurne Dodo Antwerp | METU Unicorns Nottingham Nightmares |
| 2017 | Malinas | Deurne Dodo Antwerp | 120*-110 | METU Unicorns | Werewolves of London | 27. Bizkaia Boggarts |
| 2018 | Pfaffenhofen | Paris Titans | 130*-70 | Deurne Dodo Antwerp | METU Unicorns |
| 2019 | Harelbeke | Paris Titans | 100*-60 | METU Unicorns | Werewolves of London |
| 2020- 2021 | ez zen jokatu |
| 2022 | Limerick | Werewolves of London | 170*-90 | DNA Quidditch | Paris Titans |
* 2015 eta 2016an ez zen 3. posturako partidarik jokatu.

## Garaipenak

| Taldea | Garaipenak | Urteak |
| Paris Titans | 4 | 2015, 2016, 2018, 2019 |
| Paris Phénix | 1 | 2012 |
| Oxford Radcliffe Chimeras | 1 | 2014 |
| Deurne Dodo Antwerp | 1 | 2017 |
| Werewolves of London | 1 | 2022 |

## Kanpo estekak

* Datuak: Q19688404